recursal/SuperWikiNEXT-32B huggingface dataset:
**SK Sigma Olomouc** on tšekkiläinen vuonna 1919 perustettu jalkapalloseura. Olomoucin kaupungissa pelaava SK Sigma on perinteinen Tšekin pääsarjaseura, joka pelaa tälläkin hetkellä Synot ligassa. Sigma Olomouc on pelannut nykyisessä pääsarjassa koko sen olemassaolon ajan lukuun ottamatta kausia 2014–2015 ja 2016–2017. SK Sigma on saavuttanut viidesti Tšekin liigan pronssisijan (viimeksi kaudella 2003-2004), sekä sijoittunut kerran toiseksi (1995-1996). Euro-otteluja seuralle on kertynyt 56 kappaletta. Kauden 1991-1992 UEFA Cupissa seura eteni aina neljännesfinaaleihin asti pudottamalla jatkosta mm. hampurilaisen HSV, pudoten kuitenkin jatkosta Real Madridia vastaan. SK Sigma on pudottanut jatkosta eurokentillä myös mm. turkkilaisen Fenerbaçen (1992-1993 UEFA Cup) ja saksalaisen Borussia Dortmundin (2004-2005 Intertoto Cup).

Stadion
-------

Seuran kotistadion on vuonna 1940 avattu Andrův stadion. Stadion on yleisökapasiteetiltaan 12 566 -paikkainen. Andrův stadion on toiminut useaan otteeseen Tšekin jalkapallomaajoukkueen ottelujen pelipaikkana.

Saavutukset
-----------

* UEFA Cupin neljännesfinaalit 1991-1992
* Intertoto Cupin finaalit 2000-2001
* Tšekkoslovakian liigan 3.sija 1990-1991 (SK Sigma MŽ Olomouc)
* Tšekkoslovakian liigan 3.sija 1991-1992 (SK Sigma MŽ Olomouc)
* Tšekin liigan 2.sija 1995-1996 (SK Sigma MŽ Olomouc)
* Tšekin liigan 3.sija 1997-1998
* Tšekin liigan 3.sija 2000-2001
* Tšekin liigan 3.sija 2003-2004
* Tšekin Cupin voitto 2012
* Tšekin Cupin 2.sija 2012

Managerit
---------

* Karel Brückner (1973–77, 1979–80, 1985–87)
* Petr Uličný (1986–89, 2.valmentaja)
* Karel Brückner (1990–94, 1997–98)
* Leoš Kalvoda (2000–01)
* Jiří Kotrba (11/2002)
* Vlastimil Petržela (3/2007–6/07)
* Petr Uličný (heinä. 2004–06)
* Martin Pulpit (2007–08)
* Zdeněk Psotka (2008–12/2011)
* Petr Uličný (12/2011–2012)
* Roman Pivarník (2012-)

Aiheesta muualla
----------------

* Official website
* 

  

Synot ligan joukkueet kaudella 2018–2019
Baník Ostrava • Bohemians 1905 • Dukla Praha • Fastav Zlín • Jablonec • Karviná • Mladá Boleslav • Opava • Příbram • Sigma Olomouc • Slavia Praha • Slovácko • Slovan Liberec • Sparta Praha • Teplice • Viktoria Plzeň
**Carlos Alberto Torres** (17. heinäkuuta 1944 Rio de Janeiro – 25. lokakuuta 2016 Rio de Janeiro) oli brasilialainen jalkapalloilija, pelipaikaltaan puolustaja. Hän toimi maailmanmestaruuden voittaneen Brasilian maajoukkueen kapteenina vuoden 1970 MM-kisoissa. Hän kuului Yhdysvaltain National Soccer Hall of Fameen.

Carlos Alberto aloitti uransa Fluminensessa 19-vuotiaana vuonna 1963. Vuonna 1966 hän siirtyi Pelen joukkuekaveriksi Santosiin. Vuonna 1974 brasilialainen palasi Fluminenseen ja auttoi joukkueen kahteen Campeonato Cariocan mestaruuteen. Kolme vuotta myöhemmin hän siirtyi Fluminensen arkkivihollisen Flamengon riveihin, josta tie vei Yhdysvaltoihin New York Cosmosiin. Cosmosissa Carlos Alberto auttoi yhdessä Pelen kanssa newyorkilaisjoukkueen kahteen NASL-mestaruuteen vuosina 1977 ja 1978. Vietettyään kauden California Surfissa hän palasi Cosmosiin vuonna 1982, jolloin juhli seuran paidassa jo kolmatta mestaruutta.

Brasilian maajoukkuetta Carlos Alberto edusti 53 kertaa ja teki 8 maalia.

Maaliskuussa 2004 Pele nimesi Carlos Alberton FIFA 100:aan eli luetteloon hänen mielestään 125 parhaasta tuolloin elävästä jalkapalloilijasta.

Carlos Alberto valittiin myös jalkapallon 1900-luvun tähdistöjoukkueeseen (World Team of the 20th Century).

Pelaajauransa jälkeen hän toimi valmentajana, osallistui erilaisiin tapahtumiin, veti kursseja ja toisinaan toimi televisiossa jalkapallokommentaattorina.

Lähteet
-------

1. ↑  Mará, Márcio: Aos 72, morre Carlos Alberto Torres, o maior dos capitães do futebol brasileiro *Globo.com*.  25.10.2016. Viitattu 25.10.2016. (portugaliksi)
2. ↑  Carlos Alberto Torres Natinal Football Teams. Viitattu 24.5.2014.
3. ↑  Pele's list of the greatest BBC. Viitattu 24.5.2014.
4. ↑  Yksi kaikkien aikojen suurimmista futislegendoista on kuollut *iltalehti.fi*. Viitattu 3.11.2016.
5. ↑  Carlos Alberto, 'The Captain' *Claaic Players*. Fifa.  Arkistoitu 13.12.2013. Viitattu 24.5.2014.

Jalkapallon maailmanmestaruuden voittaneet kapteenit
*1930* Uruguay José Nasazzi | *1934*  Gianpiero Combi | *1938*  Giuseppe Meazza | *1950* Uruguay Obdulio Varela | *1954* Saksa Fritz Walter | *1958* Brasilia Hilderaldo Bellini | *1962* Brasilia Mauro Ramos | *1966* Englanti Bobby Moore | *1970* Brasilia Carlos Alberto | *1974* Saksa Franz Beckenbauer | *1978* Argentiina Daniel Passarella | *1982* Italia Dino Zoff | *1986* Argentiina Diego Maradona | *1990* Saksa Lothar Matthäus | *1994* Brasilia Dunga | *1998* Ranska Didier Deschamps | *2002* Brasilia Cafu | *2006* Italia Fabio Cannavaro | *2010* Espanja Iker Casillas | *2014* Saksa Philipp Lahm | *2018* Ranska Hugo Lloris

Brasilian joukkue – Jalkapallon MM-kilpailut 1970
1 Félix |
2 Brito |
3 Piazza |
4 Carlos Alberto |
5 Clodoaldo |
6 Marco Antônio |
7 Jairzinho |
8 Gérson |
9 Tostão |
10 Pelé |
11 Rivelino |
12 Ado |
13 Roberto |
14 Baldocchi |
15 Fontana |
16 Everaldo |
17 Joel |
18 Paulo César |
19 Edu |
20 Dario |
21 Zé Maria |
22 Leão |
Valmentaja Zagallo



|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet Muokkaa Wikidatassa | 
* VIAF

 |

 |
**Sharewood** on Suomen ensimmäinen hyväntekeväisyysmedia.

Sharewood on sosiaalinen media, jonka käyttäjät voivat lahjoittaa yritysten rahaa valitsemalleen avustusjärjestölle vastaanottamalla mainoksia. Palvelu on käyttäjille ja avustusjärjestöille ilmainen. Raha hyväntekeväisyyteen tulee Sharewoodissa mainostavilta yrityksiltä. Sharewoodin on perustanut yhteiskunnallinen yritys Givget Oy, joka lahjoittaa liikevaihdostaan kymmenen prosenttia avustusjärjestöille. Sharewoodin tavoite on "saada massat maailmanparannustalkoisiin".

Avustusjärjestöt
----------------

Sharewoodissa voi tukea 57 eri avustusjärjestöä. Järjestöja ovat muun muassa Agran koululaiset, Allergia- ja Astmaliitto, Elämä On Parasta Huumetta, Icehearts, Interpedia, Järjestökeskus Majakka, Kansalaisareena, Luonto-Liitto, Mannerheimin Lastensuojeluliitto, Pelastakaa Lapset, Plan Suomi, Punainen Risti, Rikosuhripäivystys, Sairaalaklovnit, Solidaarisuus, SOS-Lapsikylä, Suomen 4H-liitto , Suomen Eläinsuojeluyhdistysten Liitto, Suomen Kilpirauhasliitto, Suomen Lähetysseura, Suomen Meripelastusseura, Suomen Mielenterveysseura, Suomen Sotaveteraaniliitto, Suomen Pakolaisapu, Suomen Sydänliitto, Suomen UN Women, Syöpäsäätiö, World Vision, WWF ja Yhteisvastuukeräys.

Käyttäjät
---------

Sharewood avattiin kesäkuussa 2010. Palvelussa on yli 28 000 rekisteröitynyttä käyttäjää. Käyttäjiä ovat muun muassa vihreiden puheenjohtaja Anni Sinnemäki, oikeushammaslääkäri Helena Ranta, näyttelijä Mikko Leppilampi, viestintäjohtaja Jussi Lähde, ekovaikuttaja Leo Stranius ja vuoden urheilija 2010 Minna Kauppi.

Aiheesta muualla
----------------

* Sharewood.org

Katso myös
----------

* Sosiaalinen media
* Nettipalvelu

Lähteet
-------

1. 1 2
2. ↑   (Arkistoitu – Internet Archive)
3. ↑
4. ↑
5. ↑
6. ↑
7. ↑   (Arkistoitu – Internet Archive)
8. ↑
9. ↑
10. ↑   (Arkistoitu – Internet Archive)
11. ↑
12. ↑
13. ↑
14. ↑
15. ↑
16. ↑   (Arkistoitu – Internet Archive)
17. ↑
18. ↑
19. ↑
20. ↑
21. ↑
22. ↑   (Arkistoitu – Internet Archive)
23. ↑
24. ↑
25. ↑   (Arkistoitu – Internet Archive)
26. ↑   (Arkistoitu – Internet Archive)
27. ↑   (Arkistoitu – Internet Archive)
28. ↑   (Arkistoitu – Internet Archive)
29. ↑
30. ↑
| "Bluesia Pieksämäen asemalla"Juice Leskinen Grand Slam |
| --- |
|  |
| Kappaleen tiedot |
|  Albumilta | *Boogieteorian alkeet peruskoulun ala-astetta varten, lyhyt oppimäärä* |
|  Julkaistu | 1983 |
|  Tuottaja(t) | Mikko Syrjä |
|  Tyylilaji | rock |
|  Kesto | 16.08 |
|  Levy-yhtiö | Johanna Kustannus |
| *Boogieteorian alkeet peruskoulun ala-astetta varten, lyhyt oppimäärän* muut kappaleet |
| "Elämänura"6. | "Bluesia Pieksämäen asemalla"7. | "Viime yönä ennen kahta"8. |

"**Bluesia Pieksämäen asemalla**" on Juice Leskisen kirjoittama kappale, joka ilmestyi vuonna 1983 Juice Leskinen Grand Slamin *Boogieteorian alkeet peruskoulun ala-astetta varten, lyhyt oppimäärä* -albumilla. Se on Leskisen pisin koskaan tekemä musiikkikappale.

Yli 16-minuuttinen kappale alkaa pelkän akustisen kitaran säestyksellä, mutta hiljalleen soittimia alkaa tulla mukaan lisää. Laulussa on kaikkiaan 34 säkeistöä. Kappaleen lähestyessä loppua soittimien määrä alkaa taas vähentyä ja kappale päättyy samalla teemalla kuin alkaakin, pelkän kitaran säestyksellä. Teoksen sanat Leskinen kirjoitti odottaessaan junaa Pieksämäen asemalla. 

Kappaleessa ovat mukana Matti Alanko, Anneli Heinola, Aki Helin, Hannu Hinze, Juhani Tepponen, Vesa Vartola, Martti Wiklund, Lucjan Czaplicki, Vesa Hyrskykari, Acre Kari, Nalle Lehtonen, Dave Lindholm, Pantse Syrjä, Eero "Safka" Pekkonen, Toni Lähteenmäki, Harri Marstio, Matti Pellonpää, "Puntti" Valtonen ja Mika Sundqvist.

Aki Kaurismäki on ohjannut kappaleesta 18-minuuttisen lyhytelokuvan, jossa pääosin edellä listatut artistit esittävät kyseisen kappaleen. Elokuva on kuvattu yhtyeen Tampereen keikalla jo vuonna 1988 mutta valmistui vasta loppuvuodesta 2012.

Lähteet
-------

1. ↑   "Juice Leskinen & Grand Slam: Bluesia Pieksämäen asemalla". Aki Kaurismäki (käsikirjoitus). 2013-03-06.
2. ↑  Huikea suomalainen rock-klassikko tänään TV-ensi-illassa Yle Teemalla *Yle Uutiset*.  26.11.2014. Viitattu 18.3.2022.
Yhdysvaltain SAC:n pitkän kantaman risteilyohjus Northrop SM-61 Snark.
Northrop **SM-62 Snark** on yhdysvaltalainen pitkän kantaman strateginen risteilyohjus. Ohjus saattoi kuljettaa taistelukärkenään yhden, W39-tyyppisen 3,5–3,8 megatonnin lämpöydinräjähteen. Ohjus oli alisooninen (0.95 Machia, 1 044 km/h) ja se käytti Pratt & Whitney J-57 suihkumoottoria matkamoottorinaan. Ohjuksen kantama oli mannertenväliseksi luokiteltava 10 200 km. Maksimi lentokorkeus oli 18 300 metriä, joten Snark oli torjuntahävittäjille hyvin vaikea tavoittaa. Ilmatorjuntaohjukset (tuolloin lähinnä S-75) ylsivät SM-62 Snarkin toimintakorkeuteen.

Suurin osa ohjuksen koelaukaisuista toteutettiin Cape Canaveralissa, Floridassa. Ohjuksen kehitysohjelma alkoi varhain toisen maailmansodan jälkeen, vuonna 1946. Aluksi ohjustyypin nimenä oli *Boojum*. Snark-risteilyohjukseen kaavailtiin muita ydinkärkiä, ainakin W15:ta, mutta se lienee ollut liian painava omamassaltaan (lähes 3 500 kg) tuohon tarkoitukseen.

Pääasiallinen SM-62 Snark-ohjuksen käyttäjä, sen lyhykäisen palvelusuran aikana oli Strategic Air Command eli SAC. Ohjus oli tarkoitettu korvaamaan raskaita pommituskoneita (kuten B-36, B-47 ja B-50), sekä estämään niiden miehistötappioita. Pitkän kantaman ohjusaseena SM-62 oli ensimmäinen lajissaan. Inertiaaliseen suunnistukseen perustuva ohjausjärjestelmä toi 2,4 km:n (2 400 m) osumatarkkuuden (CEP).

SM-62 Snark oli käytössä vain hyvin lyhyen aikaa, eli noin vajaat kolme vuotta (1959–1961). Yhdysvaltain presidentti John F. Kennedy lakkautti Snark-ohjusohjelman. Asetyypin korvasivat hyvin nopeassa tahdissa ballistiset ohjukset. SM-61 Snarkin kehitysohjelmaa ja sen kalleutta on jälkikäteen arvosteltu, jopa irvailevasti. Yksikköhinta on ollut 4,1 miljoonaa Yhdysvaltain dollaria (USD). Ilmatorjunnan tarkastaja, evp. eversti Ahti Lappi kuvailee kuitenkin, tätä ohjustyyppiä eräänä tärkeänä, kehitykseen liittyneenä merkkipaaluna.

Lähteet
-------

* Lappi, Ahti: *Ilmatorjunta Kylmässä Sodassa*, Ilmatorjuntasäätiö, Jyväskylä, 2003 (Gummerus). ISBN 951-95594-4-2. (s. 32–34)

### Viitteet

1. 1 2  Lappi, A. 2003: 34
2. ↑   Viitattu 18.9.2017.
3. ↑   Viitattu 18.9.2017
4. ↑   Viitattu 18.9.2017.
5. ↑   Viitattu 18.9.2017

Aiheesta muualla
----------------

* 
* 
* (Arkistoitu – Internet Archive)
* 
* 
* (Arkistoitu – Internet Archive)
Tyypillinen jäätelökeksi.
**Jäätelökeksi**, **keksijäätelö** tai **jäätelösandwich** (engl. *ice cream sandwich*) on jäätelötuote, jossa keksi- tai kakkutaikinasta valmistettujen kerrosten välissä on kerros vanilja- tai muuta jäätelöä. Päällä voi olla esimerkiksi suklaakuorrutus.

Suomen markkinoilla tällaisia tuotteita ovat Nestlén Pingviini Puffet ja Maxibon Cookie sekä Unileverin Ingman-vohvelijäätelö, Kingis Sandwich, Domino Ice Cream ja Ben & Jerry’s The Wich. 1970-luvulla oli myynnissä Pauligin Piparnakkeli-jäätelökeksi.

Jäätelökeksiksi, keksijäätelöksi tai jäätelösandwichiksi voidaan kutsua myös itse tehtyjä keksin tai pikkuleipien ja jäätelön yhdistelmiä. Keksijäätelöksi voidaan kutsua myös jäätelöä, jossa on keksinmurusia.

Lähteet
-------

1. ↑  Pingviini Puffet, Nestlé. Viitattu 17.5.2014.
2. ↑  Tämä jäätelö on energiapommi!, Iltalehti 30.6.2011. Viitattu 17.5.2014.
3. ↑  Vohveli (Arkistoitu – Internet Archive), Ingmanin jäätelövälipalat, Unilever. Viitattu 18.5.2014.
4. ↑  Kingis Sandwich (Arkistoitu – Internet Archive), Ingman jäätelöt, viitattu 15.4.2015.
5. ↑  Domino Ice Keksijäätelö, Foodie.fi. Viitattu 17.5.2014.
6. ↑  Uutuudet rynnistävät nyt kauppoihin, Turun Sanomat 19.4.2010. Viitattu 17.5.2014.
7. ↑  The Wich, Ben & Jerry’s. Viitattu 17.5.2014.
8. ↑  Ben & Jerry’s -herkkua nyt myös sandwichinä, 1.9. 2009. Viitattu 17.5.2014.
9. ↑  Kinuskikissa, Suomen suosituin leivontayhteisö 2.08.2013, Viitattu 17.5.2014.
10. ↑  Pienet sievät, 70-luvulta päivää -blogi 19.7.2011. Viitattu 17.5.2014.
11. ↑  Keksijäätelö[vanhentunut linkki], Ruokavinkit.bitnix.org 13.10.2009. Viitattu 17.5.2014.

Aiheesta muualla
----------------

* Kuvia tai muita tiedostoja aiheesta **Jäätelökeksi** Wikimedia Commonsissa

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Ice cream sandwich
**Jäävuorisalaatti** eli **amerikansalaatti** (*Lactuca sativa* var. *capitata*, puhekielessä myös *rapea keräsalaatti, jenkkisalaatti*) on yksivuotinen lehtisalaatti. Rapea keräsalaatti on alkujaan Yhdysvalloista. Salaatin paksut ja rapeat lehdet muodostavat kiinteän ja tiiviin kerän. Uloimmat lehdet ovat vaaleanvihreät, sisemmät aivan vaaleat.*lähde?*

Jäävuorisalaatin maku on mieto ja raikas. Se sopii tuoresalaatteihin, mutta sitä voi käyttää myös keitoissa ja padoissa lyhyesti kuumentamalla. Se säilyy paremmin kuin moni muu salaatti*lähde?*.

Salaatti sisältää A-, E-, K- ja C-vitamiinia, folaattia, niasiiniekvivalenttia, riboflaviinia, tiamiinia, vetykloridia ja karotenoideja.*lähde?*

Jäävuorisalaatti on pehmeälehtisiä lajeja arempi hallalle. Sato korjataan loppukesästä.*lähde?*

Salaatin nimi on käännöslaina englanninkielisestä nimestä *iceberg lettuce*. Salaatteja kuljetettiin viljelmiltä junanvaunuissa, joissa oli mukana suuria jäälohkareita viilentämässä vaunuja.

Lajikkeita
----------

'Barcelona', 'Buttercrunch', 'Coquette', 'Dublin', 'Elenas', 'Lagunas', 'Match', 'Mini Iceberg', 'Mirette', 'Saladin', 'Set', 'Stallion' ja 'Talia'.

Lähteet
-------

* Jäävuorisalaatin koostumus, fineli.fi (Arkistoitu – Internet Archive)
* Istutus ja hoito, puutarha.net
* Rapea keräsalaatti, Kotimaiset kasvikset ry

### Viitteet

1. ↑  Mistä jäävuorisalaatti on saanut nimensä.[vanhentunut linkki] Turun Sanomat Ruoka
**Theodore Salvatore Fiorito** (1900–1971), taiteilijanimeltään **Ted Fio Rito**, oli yhdysvaltalainen jazzmuusikko, säveltäjä ja orkesterinjohtaja. Hän soitti pianoa ja Hammond-urkuja.

Fio Riton muusikon ura alkoi teini-iässä elokuvateatterin taustapianistina. Hän työskenteli jonkin aikaa newyorkilaiselle säveltäjä Al Piantadosille esittäen tämän uusia sävellyksiä yleisölle. 18-vuotiaana hän liittyi Detroitissa soittavaan Oriole Orchestra -yhtyeeseen, jossa esiintyi myös viulisti Dan Russo. Kun yhtyeen sopimus Detroitin Oriole Terrace -ravintolassa päättyi, he vaihtoivat nimensä Russo–Fio Rito Orchestraksi ja soittivat eri puolilla Yhdysvaltojen Keskilänttä.

1920-luku oli Fio Riton menestyksekkäintä aikaa säveltäjänä. Hän teki lukuisia kappaleita sanoittaja Gus Kahnin kanssa. Laulaja Al Jolson alkoi esittää heidän sävellystään "Toot, Toot, Tootsie" vuonna 1921 ja piti sitä usein ohjelmistossaan seuraavien vuosikymmenten aikana. Benson Orchestra teki hittinauhoituksen Fio Riton kappaleesta "No, No, Nora". Vuonna 1924 Bix Beiderbecke nauhoitti Wolverine Orchestran kanssa kappaleen "I Need Some Pettin’". Sam M. Lewisin ja Joseph Youngin kanssa sävelletty "Laugh, Clown, Laugh" julkaistiin vuonna 1928.

Fio Riton sävellystyö väheni 1930-luvulle tultaessa, kun hän alkoi keskittyä täysipäiväisesti orkesterin johtamiseen. Hänen yhtyeensä soitti Yhdysvaltojen länsirannikolla ja nautti mainittavaa suosiota. He nousivat listaykköseksi kahdesti vuonna 1934, kappaleilla "My Little Grass Shack in Kealakekua, Hawaii" ja "I’ll String Along with You".

Fio Rito jatkoi orkesterinjohtajana uraansa 1970-luvulle asti, mutta alkoi 1930-luvun jälkeen menettää suosiotaan. Hän esiintyi 1950-luvun lopulla Chicagossa ja muutti 1960-luvulla omistamaansa ravintolaan Arizonassa. Hänen orkesterinsa esiintyi 1960-luvulla myös Las Vegasissa ja vuonna 1970 70-vuotias Fio Rito esiintyi vielä nelihenkisessä yhtyeessä Sacramentossa.

Fio Rito valittiin vuonna 1970 populaarimusiikin laulunkirjoittajille perustettuun kunniagalleria Songwriters Hall of Fameen. Hän kuoli Scottsdalessa Arizonassa vuonna 1971.

Lähteet
-------

1. 1 2 3 4 5  Jeremy Wilson: Ted Fio Rito *JazzBiographies.com*.  Arkistoitu 2.6.2012. Viitattu 18.10.2012. (englanniksi)
2. 1 2 3 4 5 6  arwulf arwulf: Ted Fio Rito *Allmusic*. Viitattu 18.10.2012. (englanniksi)
3. ↑  Ted Fiorito *Songwriters Hall of Fame*.  Arkistoitu 4.10.2012. Viitattu 18.10.2012. (englanniksi)


|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Espanja
* Ranska
* BnF data
* Saksa
* Belgia
* Yhdysvallat
* Latvia
* Tšekki
* Australia
* Puola

 |
|  |
| Tieteilijät | 
* CiNii

 |
|  |
| Taiteenala | 
* MusicBrainz

 |
|  |
| Henkilöt | 
* Trove

 |
|  |
| Muut | 
* Europeana
* SNAC
* IdRef

 |

 |
Koko vuoden ajan UTC+3:a käyttävät maat kirkkaankeltaisella, kesällä käyttävät maat oranssilla, merialueet sinisellä.
**UTC+3** on aikavyöhyke, johon maantieteellisesti sisältyvät alueet itäisten pituuspiirien 37° 30′ ja 52° 30′ välillä. Sitä käytetään vuoden ympäri joissain Itä-Euroopan, Lähi-idän ja Itä-Afrikan maissa. Kesäaikana sitä käytetään Lähi-idässä ja Itä-Euroopassa.

UTC+3:a käyttää Euroopassa Venäjä ja Valko-Venäjä (Moskovan aika). Aika on käytössä ympäri vuoden eikä kesäaikaan siirtymistä ole tapahtunut 2011 lähtien.

Aikavyöhykettä käyttävät valtiot ja alueet
------------------------------------------

### Ympäri vuoden

#### Eurooppa

* Valko-Venäjä
* Venäjä
	+ Keskinen federaatiopiiri, Pohjois-Kaukasian federaatiopiiri, Luoteinen federaatiopiiri (osa), Eteläinen federaatiopiiri (osa), Volgan federaatiopiiri (osa), Volgogradin alue
* Turkki
* Ukraina
	+ Krim, osia Itä-Ukrainasta
* Georgia
	+ Abhasia, Etelä-Ossetia

#### Afrikka

* Komorit
* Djibouti
* Eritrea
* Etiopia
* Ranska
	+ Ranskan eteläiset ja antarktiset alueet (osa)
	+ Mayotte
* Kenia
* Madagaskar
* Somalia
* Etelä-Afrikka
	+ Prinssi Edwardin saaret
* Tansania
* Uganda

#### Aasia

* Bahrain
* Irak
* Jemen
* Jordania
* Kuwait
* Qatar
* Saudi-Arabia
* Syyria

### Kesäaikana

#### Eurooppa

* Bulgaria
* Kypros
* Viro
* Suomi
* Kreikka
* Latvia
* Liettua
* Moldova
* Romania
* Ukraina
	+ Ei Krim, osia Itä-Ukrainasta
* Iso-Britannia
	+ Akrotíri ja Dekéleia

#### Aasia

* Israel
* Libanon
* Palestiina Palestiina

Katso myös
----------

* Itä-Euroopan kesäaika

Lähteet
-------

1. ↑  Eternal Daylight Saving Time (DST) in Belarus timeanddate.com - Time Zone News 19.9.2011
2. ↑  Russia Abolishes Winter Time timeanddate.com - Time Zone News 8.2.2011
3. ↑  GMT+3 Offset: Countries and Regions Greenwich Mean Time. Viitattu 18.5.2021. (englanniksi)
4. ↑  World time zones by country countries-ofthe-world.com. Viitattu 18.5.2021. (englanniksi)

Koordinoitu yleisaika

| 180° – 90°W |
| --- |

UTC-12 · UTC-11 · *UTC-10.30* · UTC-10 · UTC-9.30 · UTC-9 · *UTC-8.30* · UTC-8 · UTC-7

| 90°W – 0° |
| --- |

UTC-6 · UTC-5 · *UTC-4.30* · UTC-4 · UTC-3.30 · UTC-3 · UTC-2.30 · UTC-2 · UTC-1 · *UTC-0.44* · *UTC-0.25.21*

| 0° – 90°E |
| --- |

UTC±0 · *UTC+0.20* · *UTC+0.30* · UTC+1 · *UTC+1.24* · *UTC+1.30* · UTC+2 · *UTC+2.30* · UTC+3 · UTC+3.30 · UTC+4 · UTC+4.30 · *UTC+4.51* · UTC+5 · UTC+5.30 · *UTC+5.40* · UTC+5.45

| 90°E – 180° |
| --- |

UTC+6 · UTC+6.30 · UTC+7 · *UTC+7.20* · *UTC+7.30* · UTC+8 · *UTC+8.30* · UTC+8.45 · UTC+9 · UTC+9.30 · *UTC+9.45* · UTC+10 · UTC+10.30 · UTC+11 · *UTC+11.30*

| (180° – 90°W) |
| --- |

UTC+12 · UTC+12.45 · UTC+13 · UTC+13.45 · UTC+14
**Kobri** (myös *Kobiri*) on maalaiskunta ja sen keskuskylä Kayesin alueen Kitan piirissä Malissa. Se sijaitsee piirin länsiosassa 63 kilometriä Kitasta länteen. Kunnassa on 15 200 ja kylässä 2 100 asukasta (vuonna 2009).

Kobrin kunnan pinta-ala on 1 198 neliökilometriä. Se rajoittuu pohjoisessa Kitan piirin Niantanson ja Toukoton, idässä Tambagan, etelässä Kokofatan ja lännessä Bafoulabén piirin Bamafélén kuntiin. Pysyviä vesistöjä ei ole. Seutu kuuluu Sudanin ilmastovyöhykkeeseen.

Kuntaan kuuluu 16 kylää. Asukkaista valtaosa on mandinkoja. Vähemmistönä on fulbeja.

Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, maissi, maapähkinä, pavut ja puuvilla. Kotieläimiä ovat naudat, lampaat ja vuohet.

Lähteet
-------

1. 1 2  4ème recensement général de la population et de l’habitat. Résultats définitifs, tome 0: Répertoire des villages *instat-mali.org*.  Arkistoitu 7.1.2017. Viitattu 12.2.2018.
2. 1 2 3 4  Plan de Securite Alimentaire: Commune Rurale de Kobri 2007–2011 *fsg.afre.msu.edu*.  2006.  Arkistoitu 13.3.2016. Viitattu 12.2.2018.
3. ↑  Mali - Région de Kayes: Carte de référence *reliefweb.int*. Viitattu 12.2.2018.
Luxemburg-suvun alkuperäinen vaakuna.
**Luxemburg** oli eurooppalainen hallitsijasuku, joka hallitsi Pyhää saksalais-roomalaista keisarikuntaa useaan otteeseen vuosien 1308 ja 1437 välillä sekä Böömin kuningaskuntaa vuosina 1310–1437 ja Luxemburgin herttuakuntaa (aluksi kreivikuntaa) vuosina 1247–1443.

Suvun alkuperä on Luxemburgissa ja se oli alun perin Limburgin herttuasuvun nuorempi haara. Suku sai alkunsa, kun Limburgin herttua Walramin poika Henrik V peri vuonna 1247 äitinsä Ermesinden kautta Luxemburgin kreivikunnan. Hänen pojanpoikansa Henrik VII Luxemburgilainen valittiin vuonna 1308 Saksan kuninkaaksi ja neljä vuotta myöhemmin hänet kruunattiin keisariksi. Henrik VII järjesti vuonna 1310 poikansa Juhanan avioliiton kautta Böömin kuninkaaksi, joten tämän jälkeen Luxemburgin suku piti hallussaan kolmea valtaistuinta ja muodosti merkittävän valtatekijän Keski-Euroopassa. Luxemburgit menettivät seuraavan sadan vuoden aikana keisarin aseman kahdesti kilpailevalle Wittelsbachin suvulle, mutta saivat sen takaisin. Suvun päälinja kuitenkin sammui keisari Sigismundin kuoltua vuonna 1437, minkä jälkeen valta siirtyi Habsburgien suvulle. Luxemburgissa suvun viimeinen hallitsija oli lapsettomana 1443 kuollut herttuatar Elisabet.

Suvun hallitsijat
-----------------

* Henrik V, Luxemburgin kreivi 1247–1281
* Henrik VI, Luxemburgin kreivi 1281–1288, Henrik V:n poika
* Henrik VII, Luxemburgin kreivi 1288–1313 ja keisarikunnan hallitsija 1308–1313, Henrik VI:n poika
* Juhana Sokea, Böömin kuningas 1310–1346 ja Luxemburgin kreivi 1313–1346, Henrik VII:n poika
* Kaarle IV, keisarikunnan hallitsija ja Böömin kuningas 1346–1378 sekä Luxemburgin kreivi 1346–1353, Juhana Sokean pojanpoika
* Wenzel I, Luxemburgin herttua 1353–1383, Juhana Sokean poika
* Wenzel IV, keisarikunnan hallitsija 1378–1400 ja Böömin kuningas 1378–1419 sekä Luxemburgin herttua 1383–1388, Kaarle IV:n poika
* Jobst Määriläinen, Luxemburgin herttua 1388–1411 ja keisarikunnan hallitsija 1410–1411, Kaarle IV:n ja Wenzel I:n veljenpoika
* Sigismund, keisarikunnan hallitsija 1411–1437 ja Böömin kuningas 1419–1437, Kaarle IV:n poika
* Elisabet, Luxemburgin herttuatar 1411–1443, Kaarle IV:n pojantytär

Aiheesta muualla
----------------

* Kuvia tai muita tiedostoja aiheesta **Luxemburg (suku)** Wikimedia Commonsissa

* Luxemburg (Arkistoitu – Internet Archive) (saksaksi) Residenzen-Kommission der Akademie der Wissenschaften zu Göttingen

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
	+ 2
* WorldCat

 |
|  |
| Kansalliset | 
* Saksa
* Israel
* Yhdysvallat
* Tšekki
* Puola

 |
|  |
| Henkilöt | 
* Deutsche Biographie

 |

 |
Hanafi-koulukunnan alueita ovat Irak, Keski-Aasia, Afganista, Pakistan, Bangladesh, Turkki, Syyria, Jordania ja Egypti.
**Hanafi** (arab. حنفي‎, *ḥanafī*) on yksi sunnalaisen islamin neljästä lakikoulukunnasta (*madhhab*). Nimensä se on saanut Irakin Kufassa vaikuttaneelta imaamilta Abu Hanifalta (699–767). Abu Hanifa edisti islamilaisen lain teoreettista systematisointia ja sai aikaan huomattavaa kehitystä teknisessä lakiajattelussa. Abu Hanifan opit saivat Kufassa jatkajan hänen oppilaassaan Abu Yusufissa ja tämän oppilaassa Shaybanissa.

Levinneisyys
------------

Koulukunta syntyi Irakissa ja levisi jo varhain Afganistaniin, Intiaan ja turkkilaiseen Keski-Aasiaan. Siitä tuli seldžukkien suosima koulukunta ja edelleen Osmanien valtakunnan virallinen, *qadi*-tuomioistuinten soveltama suuntaus myös Egyptissä, jossa väestö oli *maliki* -koulukunnan kannattajia.

Lähteet
-------

* Keller, Nuh Ha Mim (toim.): Reliance of the Traveller. Revised Edition. The Classic Manual of Islamic Sacred Law "Umdat al-Salik" by Ahmad ibn Naqib al-Misri (d. 769/1368) In Arabic with Facing English Text, Commentary and Appendices Edited and Translated by Nuh Ha Mim Keller. Beltsville, Maryland: amana publications, 2017. ISBN 0-915957-72-8. Teoksen verkkoversio. (englanniksi) (arabiaksi)

* Schacht, Joseph: An Introduction to Islamic Law. Clarendon Press, 1982. ISBN 978-0-19-825473-7. (englanniksi)

### Viitteet

1. ↑  Keller, 2017, s. 1027–1028 (x37)
2. ↑  Schacht 1982, s. 44
3. ↑  Schacht 1982, s. 44–45, 57
4. ↑  Schacht 1982, s. 65
Suomen vanhin radiumkanuuna muistomerkkinä Meilahdessa HYKSin Syöpätautien klinikalla.
**Kobolttikanuuna** eli **kobolttikeilahoitolaite** on sädehoitoon aiemmin käytetty erikoislaite.

Kobolttikanuuna muodostuu säteilevästä keskusyksiköstä, suojakuorista sekä kohdistuslaitteistosta ohjaimineen. Säteilevänä aineksena käytetään yleensä kobolttiseosta, jossa säteilevänä isotooppina on koboltti-60, mistä nimikin tulee. Eräissä vanhimmissa 1950-luvulla valmistuneissa laitteissa käytettiin säteilevänä aineksena radiumseosta, kobolttiseos kehitettiin myöhemmin. Näistä vanhimmista laitteista käytetään nimitystä radiumkanuuna.

Kobolttikanuunaa käytetään silloin, kun jokin syöpälaji tarvitsee voimakasta ja tarkkaan suunnattua sädehoitoa. Kohdistuslaitteiston avulla sädesuihku voidaan suunnata millintarkasti haluttuun kohtaan, jolloin se vahingoittaa tervettä kudosta mahdollisimman vähän. 

Erityisesti kobolttikanuunaa käytetään silloin, kun potilaan entinen luuydin on luuydinsiirron vuoksi lamautettava kokonaan, mikä tehdään yhdellä tai useammalla kobolttikanuunalla potilaaseen kohdistetun tuhannen radin (=10 gray) syväsädeannoksen avulla.

HYKS:in vanhan sädehoitoklinikan kobolttikanuuna
------------------------------------------------

Muistolaatta Suomen ensimmäisen kobolttikanuunan alkuperäisen käyttöpaikan seinässä Unioninkatu 38:ssa.
Suomen ensimmäinen radiumkanuuna, saatiin lahjoituksena W. Frenckellilta vuonna 1938, ja se sijoitettiin Helsingin yleiseen sairaalaan. Suomen ensimmäinen kobolttikanuuna saatiin lahjoituksena Neuvostoliitolta 1950-luvulla. Se sijoitettiin silloiseen Sädehoitoklinikkaan Unioninkatu 38:aan, jonne rakennettiin yhä jäljellä oleva erityisesti lyijyllä panssaroitu suojatila. Kobolttikanuuna käytettiin loppuun 1960-luvulla. Sen kuoret ohjaimineen ovat Meilahdessa Syöpätautien klinikan kellariin sijoitetun odotustilan seinällä muistomerkkinä. Säteilevä ydin palautettiin takaisin Neuvostoliittoon.

Lähteet
-------

* 
* (Arkistoitu – Internet Archive)
* muistolaatat entisen hoitolaitoksen seinässä ja muistomerkkinä olevassa laitteessa

### Viitteet

1. ↑  Sädehoitofysiikan sanasto: sädehoitofysiikan sanastotyöryhmän ehdotus 1997. Säteilyturvakeskus 1997 ISBN 951-712-238-1
2. ↑   Muistolaatat: laitteen kyljessä, Syöpätautien klinikka, ja hoitolaitoksen seinässä, Unioninkatu 38
*Tämä artikkeli kertoo italialaisesta yhtyeestä. Blasphemer on myös norjalaisen muusikon Rune Eriksenin taiteilijanimi.*

**Blasphemer** on italialainen brutaalia death metalia soittava yhtye, joka perustettiin vuonna 1998. Ensimmäinen täyspitkä albumi "On the Inexistence of God" julkaistiin vuonna 2008.

Historia
--------

Blasphemerin perusti vuonna 1998 kitaristi Simone Brigo ja laulaja Paolo Maniezzo. Joidenkin kokoonpanomuutosten jälkeen, yhtye äänitti ensimmäisen promon, *Life Killsin*, vuonna 2002. Tämän promon jälkeen Blasphemerin keikkailutahti alkoi nousta. Yhtyeen tyyli alkoi muuttua entistä brutaalisemmaksi ja musiikista kehittyi monimutkaisempaa, joten he alkoivat etsiä toista kitaristia. Lopulta Marco Hasmann liittyi yhtyeeseen, ja toi uusia ideoita mukanaan.

Kesällä 2003 rumpali erosi yhtyeestä, ja monien kokelaiden joukosta otettiin mukaan Alex Pintaudi (ex-Neophyte). Uusi kokoonpano oli nyt valmis ja yhtye oli aktiivisempi kuin koskaan. Vihdoin yhtye löysi oman soundinsa ja alkoi soittaa keikkoja ulkomaalaisten yhtyeiden kanssa (Labrat, Prejudice).

Vuonna 2004 yhtye teki ensimmäisen ulkomaan keikkansa, Belgiassa *Front-Fest II* -festivaaleilla. Samana vuonna basisti erosi yhtyeestä, mutta uusi basisti saatiin nopeasti tilalle. Pienen ajan kuluttua yhtye jatkoi keikkailuaan, mm. Disgorgen ja Sanatoriumin kanssa.

Vuonna 2005 yhtye sai viimeinkin levytyssopimuksen italialaiselta Frost Foundation Recordsilta, jotka tarjosivat split-CD:tä brutaalin grindcore-yhtye Nobodyn kanssa. Edelleen Blasphemer jatkaa keikkailua mm. Prohibitoryn ja Mortuary Drapen kanssa. Saman vuoden talvella basisti lähti erosi taas yhtyeestä.

Split-CD julkaistiin vuoden 2006 alussa nimellä *3Way Split*, jossa oli mukana Modus Delicti (ex-Nobody) ja Eskaton. Keikkailu ei Blasphemerin osalta vieläkään pidä taukoa, tällä kertaa keikkoja on mm. Squash Bowelsin ja Neurophatian kanssa. Vihdoin toukokuussa Claude "the Ripper" DeRosa (ex-Modus Delicti/Nobody) liittyi Blasphemeriin. Vuoden 2006 syyskuussa yhtye solmi kahden albumin levytyssopimuksen yhdysvaltalaisen Comatose Musicin kanssa.

Jäsenet
-------

* Paolo Maniezzo - laulu
* Simone Brigo - kitara ja laulu
* Marco Hassman - kitara ja laulu
* Alex Pintaudi - rummut
* Claude "the Ripper" DeRosa - basso

Diskografia
-----------

### Albumit

* *On the Inexistence of God*  (2008)

### EP:t

* *Life Kills* - 2003, uusiojulkaisu *Life Kills* -promosta venäläisen Relics Recordsin kautta

### Splitit

* *3Way Split* - 2006

### Promot

* *Life Kills* - 2002, omakustanne

Aiheesta muualla
----------------

* Blasphemer Encyclopaedia Metallum -sivustolla (englanniksi)
*Tämä artikkeli kuvaa Espanjan laivaston Blas de Lezo -luokasta. Muita merkityksiä on täsmennyssivulla.*

**Blas de Lezo -luokka** oli Espanjan laivaston kahden 1920-luvulla valmistetun aluksen muodostama kevyt risteilijäluokka.

Suunnittelu
-----------

Suunnitelma alusten valmistamiseksi muistutti ensimmäisen maailmansodan aikana valmistettuja Britannian kuninkaallisen laivaston C- tai D-luokan risteilijöitä. Suunnitelman mukaan alusten uppouma olisi noin 4 700 tonnia ja mitat samat kuin brittialuksilla. Alusten suojana oli vesirajaan sijoitettu konehuoneiden kohdalta kolmen tuuman panssarivyö, joka oheni päissä 1,25 tuumaan. Aluksilla oli myös tuuman panssarikansi ja taistelunjohtotornissa kuuden tuuman panssarointi.

Propulsiojärjestelmään kuului neliakselinen turbiinimoottori, jolle paine tuotettiin öljy- ja hiilipolttoisilla Yarrow-kattiloilla, jotka olivat kolmessa huoneessa ja kytketty kolmeen hormiin. Suunniteltu koneteho oli 43 000 hevosvoimaa, mikä mahdollisti maksiminopeudeksi 29 solmua. Koeajoissa *Mendez Nuñez* saavutti 43 776 hevosvoimalla 29,25 solmua.

Alusten aseistuksena oli kuusi Vickers-Carracan kuuden tuuman 50 pituuskaliiperin BL-tykkiä yksiputkisina kilvin suojattuina asennuksina, joiden suurin korotuskulma oli 15 astetta. Tykeillä ammuttiin 100 naulan ammuksia. Tykit oli asennettu etukannelle ja sillan eteen kummallekin laidalle sekä takakannelle ja kansirakenteiden kummallekin laidalle. Kevyenä ilmatorjunta-aseistuksena neljä yksiputkista 47 millimetrin tykkiä, jotka todennäköisesti olivat samoja kuin QF 3 naulan Hotchkiss -tykkejä, joista kaksi oli asennettu rinnakkain etummaisen savuhormin eteen ja toiset kaksi hieman taaemmas takimmaisten torpedoputkien yläpuolelle.

Torpedoaseistuksena oli neljä 21 tuuman kolmenputkensarjaa, jotka oli asennettu kannelle kummakkekin kyljelle keskilaivaan. Aluksille ei suunniteltu lentokoneiden vaatimia tiloja eikä laitteita.

Alukset
-------

Luokan alusten hankinta vahvistettiin vuoden 1915 laivastolailla, mutta ensimmäisen maailmansodan aiheuttaman materiaalipulan vuoksi työt etenivät hitaasti.

**Blas de Lezo -luokan risteilijät**| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| *Blas de Lezo* | Sociedad Española de Construcción Naval, Ferrol | 9. huhtikuuta 1917 | 27. heinäkuuta 1922 | maaliskuu 1925 | tuhoutunut ajettuaan karille 11. heinäkuuta 1932 |
| *Méndez Núñez* | Sociedad Española de Construcción Naval, Ferrol | 28. syyskuuta 1917 | 3. maaliskuuta 1923 | toukokuu 1925 | poistettu alusluettelosta 1963 |
|

Lähteet
-------

* Whitley, M. J.: *Cruisers of World War Two - an international encyclopedia*. Lontoo: Arms and Armour, 1996. ISBN 1-86019-874-0. (englanniksi)
* Gardiner, Robert (toim.): *Conway's All the World's Fighting Ships 1906–1921*. Lontoo, Englanti: Conway Maritime Press, 1985. ISBN 0-85177-245-5. (englanniksi)

### Viitteet

1. 1 2 3 4 5 6  Whitley, M. J. s. 215
2. ↑  Gardiner, Robert s. 379

*Blas de Lezo* -luokan risteilijät

|  |
| --- |
| *Blas de Lezo* - *Méndez Núñez* |
| Edeltäjä: *Reina Victoria Eugenia* – Seuraaja: Almirante Cervera -luokka |
*Tämä artikkeli käsittelee elintä. Perna käsittelee simpukoiden sukua ja Perna yhtyettä.*
Vatsaontelontähystimellä kuvattu hevosen perna
**Perna** (lat. *lien*) on pehmeä, tummanpunainen, imukudoksesta koostuva elin lähes kaikilla selkärankaisilla. Ihmisellä se on pavun muotoinen, noin nyrkin kokoinen, väriltään ruskehtava ja sijaitsee vatsaontelon yläosassa vasemmalla puolella alimman kylkikaaren suojassa.

Rakenteeltaan perna on kuin suuri imusolmuke ja toimiikin pääasiassa veren suodattimena. Perna ei ole elintärkeä elin, mutta se osallistuu kehon immuunipuolustukseen.

Pernan rakenne
--------------

Pernaa ympäröi hauras sidekudoskotelo, ja lisäksi sidekudosta on myös sen sisällä. Pernan koveralla puolella on pernan portti, josta verisuonet kulkevat pernaan ja sieltä pois. Perna koostuu sekä valkoisesta että punaisesta ytimestä. Valkoinen ydin on tavallista imukudosta, jota on etenkin pernan valtimoiden ympärillä. Valkoista ydintä on myös erillisinä keräsinä. Punaista ydintä on puolestaan laskimoiden ympärillä, ja siinä on kaikkia  veren soluja, mutta erityisen paljon siinä on makrofageja.

Pernan tehtävät
---------------

Lymfaattinen järjestelmä, jossa näkyy perna (spleen).
Valkoisen ytimen keräset toimivat imusolujen muodostumispaikkana. Lisäksi valkoisessa ytimessä muodostuu vasta-aineita. Punainen ydin puolestaan suodattaa verta ja hajottaa veren vanhoja ja vaurioituneita punasoluja. Lisäksi noin puolet kehon monosyyteistä on varastoituneena punaiseen ytimeen. Perna myös varastoi verta ja kierrättää rautaa.

Perna ei ole aikuiselle elintärkeä elin, sillä jos se poistetaan, muut elimet ottavat sen tehtävät, ja joiltakin ihmisiltä perna puuttuu synnynnäisesti. Poistosta kuitenkin voi seurata suurempi alttius mikrobitartunnoille, koska pernassa tapahtuu paljon immuunipuolustusta.

Sikiökaudella perna toimii yhdessä maksan kanssa verisolujen muodostumispaikkana.

Pernaan liittyvät sairaudet
---------------------------

Pernan synnynnäistä tai myöhemmin leikkauksella aiheutettua puuttumista kutsutaan aspleniaksi. Pernan sairaalloista laajenemista taas kutsutaan splenomegaliaksi. Se on ominaista useille sairauksille ja se voi olla esimerkiksi malarian yksi oire. Suurentunut perna voi tuntua kylkikaarien alapuolella. Hepatosplenomegaliassa pernan lisäksi maksa on epätavallisen suuri.

Lähteet
-------

1. ↑  Gastrolab: Maha-Suoli-Sanakirja (Arkistoitu – Internet Archive)
**Éder Gabriel Militão** (s. 18. tammikuuta 1998 Sertãozinho, Brasilia) on brasialainen jalkapalloilija. Hän edustaa Espanjan Primera Divisiónissa pelaavaa Real Madridia ja luontaiselta pelipaikaltaan keskuspuolustaja, mutta kykenee pelaamaan myös oikeana laitapuolustajana tai puolustavan keskikenttäpelaajana.

Seurajoukkueura
---------------

7. elokuuta 2018 Militão teki viisivuotisen sopimuksen portugalilaisseura Porton kanssa. Hän pelasi ensimmäisen ottelunsa maan pääsarjassa 2. syyskuuta 2018 ottelussa Moreirensea vastaan, jossa hän alusti joukkueen kapteenin Héctor Herreran tekemän maalin. Hyvien peliesitysten seurauksena Militão onnistui vakiinnuttamaan paikkansa joukkueen avauskokoonpanossa.

28. marraskuuta 2018 Militão onnistui Portossa ensimmäistä kertaa maalinteossa Mestarien liigan lohkovaiheen ottelussa saksalaista Schalke 04:a vastaan. 3. tammikuuta 2019 hän teki ensimmäisen maalinsa pääsarjassa ottelussa Avesia vastaan.

14. maaliskuuta 2019 Real Madrid ilmoitti tehneensä kuusivuotisen sopimuksen Militãon kanssa ja hänen oli määrä siirtyä seuraan 1. heinäkuuta 2019. Hänestä maksettiin 50 miljoonan euron siirtokorvaus, joista hänen kasvattajaseuransa São Paulo saa 4 miljoonaa euroa.

Lähteet
-------

1. ↑  Militão feliz por estar "num clube vencedor" Diário de Notícias. Viitattu 15.3.2019. (portugaliksi)
2. ↑  Porto brilha e sela apuramento UEFA. Viitattu 15.3.2019. (portugaliksi)
3. ↑  Valeu, Militão. FC Porto isola-se ainda mais no primeiro lugar do campeonato TSF. Viitattu 15.3.2019. (portugaliksi)
4. ↑  Official Announcement: Militão Real Madrid CF. Viitattu 15.3.2019. (englanniksi)
5. ↑  Oficial: el Real Madrid ficha a Militao Marca. Viitattu 15.3.2019. (espanjaksi)

Aiheesta muualla
----------------

* Éder Militãon tilastot Soccerway-sivustolla (englanniksi)

Real Madrid – Primera División
1 Courtois |
2 Carvajal |
3 Militão |
4 Alaba |
5 Bellingham |
6 Nacho |
7 Vini Jr. |
8 Kroos |
10 Modrić |
11 Rodrygo |
12 Camavinga |
13 Lunin |
14 Joselu |
15 Valverde |
16 Odriozola |
17 Vázquez |
18 Tchouaméni |
19 Ceballos |
20 García |
21 Brahim |
22 Rüdiger |
23 Mendy |
24 Vallejo |
Valmentaja Ancelotti

Brasilian joukkue – Jalkapallon MM-kilpailut 2022
1 Alisson |
2 Danilo |
3 Thiago Silva |
4 Marquinhos |
5 Casemiro |
6 Alex Sandro |
7 Paquetá |
8 Fred |
9 Richarlison |
10 Neymar |
11 Raphinha |
12 Weverton |
13 Dani Alves |
14 Militão |
15 Fabinho |
16 Alex Telles |
17 Bruno Guimarães |
18 Gabriel Jesus |
19 Antony |
20 Vinícius Júnior |
21 Rodrygo |
22 Éverton Ribeiro |
23 Ederson |
24 Bremer |
25 Pedro |
26 Martinelli |
Valmentaja Tite
Treaty Oak opaskyltteineen.
**Treaty Oak** (suom. *"Valtiosopimustammi"*) on Yhdysvalloissa Texasin osavaltiossa, Austinin kaupungin Treaty Oak Park -puistossa kasvava tammi. Tammi on lajia *Quercus virginiana* ja sen iäksi on arvioitu yli 500 vuotta. Se on viimeinen jäljelläoleva puu Council Oaks -nimisestä tammiryhmästä.

Puun nimi tulee paikallisesta legendasta, jonka mukaan Texasin tasavallan perustaja Stephen F. Austin allekirjoitti puun alla alueen alkuperäisväestön kanssa rajasopimuksen. 

Treaty Oak tuli maailmalla tunnetuksi vuonna 1989, kun Paul Cullen myrkytti sen rikkaruohomyrkyllä. Myrkytyksen seurausten alkaessa näkyä yhä pahemmin ihmiset huolestuivat. Kävijät toivat tammen juurelle runoja, kukkia ja jopa kanakeittoa. Japanista ja Australiasta saakka saapui puun pikaista paranemista toivottavia kortteja. Jotkut rukoilivat puun juurella sen paranemista. Toukokuussa 1990 Cullen tuomittiin yhdeksäksi vuodeksi vankeuteen "rikoksestaan luontoa kohtaan".

Asiantuntijoiden pelastustoimien ansiosta tammi selviytyi myrkytyksestä osittain: noin kolmasosa alkuperäisestä oksistosta on yhä jäljellä. Vuonna 1997 ensimmäiset myrkytyksen jälkeiset tammenterhot putosivat puusta ja ne kylvettiin 1999 eri puolille aluetta jatkamaan Treaty Oakin tarinaa.

Treaty Oak on listattu *Tree’s Who’s Who* -listalle ("*Puiden kuka kukin on*") ja se on päässyt myös American Forestry Associationin Hall of Fameen Washingtoniin.

Lähteet
-------

* John A. Haislet: Treaty Oak *Handbook of Texas Online*.  15.6.2010. Texas State Historical Association. Viitattu 28.10.2016. (englanniksi)
* John Troesser; Raoul Hashimoto: The Treaty Oak in Austin *Texas Escapes*.  2002. Viitattu 28.10.2016. (englanniksi)

### Viitteet

1. ↑  J. Hicks: *Mystiikan maailma: Maan energiat*. Kööpenhamina, Det Ny Landemann A/S (1992)*lähde tarkemmin?*
2. 1 2  Austin Treasures (Arkistoitu – Internet Archive)
Esimerkki dogemeemistä.
**Doge** on shiba inu -rotuisesta koirasta tehty meemi. Nimi doge tulee englannin kielen koiraa tarkoittavasta sanasta *dog*. Doge-meemi perustuu Atsuko Saton 2010 koirastaan Kabosusta ottamaan valokuvaan, joka tuli kuuluisaksi 2013. Tyypillisessä Doge-meemissä on erivärisiä Comic Sans -fontilla kirjoitettuja tekstejä shiba inu -koiran kuvan päällä. Tavallisimpia tekstejä ovat *wow*, *such*, *very*, *much* ja *so*. Dogemeemi on laajentunut jo aika kauas lähtökohdastaan. Nykyään osassa meemeistä ei ole edes alkuperäisen dogen kasvoja.  Tekstit kirjoitetaan tiettyjä sääntöjä noudattavalla huonolla englannin kielellä. Dogesta on tehty oma kryptovaluutta Dogecoin. Doge myös äänestettiin 2010-luvun meemiksi.

Lähteet
-------

1. ↑  Hern, Alex: What is Doge? *The Guardian*.  18.2.2014. Viitattu 5.11.2015. (englanniksi)
2. 1 2 3  Doge *Know Your Meme*. Viitattu 5.11.2015. (englanniksi)
3. ↑  Understand the "Doge" Meme In 7 Short Steps *BarkPost*.  2013.  Arkistoitu 4.3.2016. Viitattu 5.11.2015. (englanniksi)
4. ↑  ‘Doge’ Voted ‘Meme of The Decade’ Doge-meemi on levinnyt erilaisiin meemeihin vuosien aikana. *National File*.  9.12.2019. Viitattu 13.12.2019. (englanniksi)

Aiheesta muualla
----------------

* Kuvia tai muita tiedostoja aiheesta **Doge (meemi)** Wikimedia Commonsissa
**top** on tietokoneohjelma Unix- ja Unixin kaltaisissa käyttöjärjestelmissä. Ohjelmaa käytetään suoritettavien ohjelmien seurantaan ja hallintaan.

Alkuperäisen version ohjelmasta teki William LeFebvre vuonna 1984. Ohjelmaa on verrattu ps-ohjelman toimintaan, mutta joka päivittyy säännöllisin väliajoin. Ohjelma on käytössä muun muassa FreeBSD:ssä ja OpenBSD:ssä.

Linuxissa käytetty versio ohjelmasta ei käytä samaa lähdekoodia vaan on eri henkilöiden tekemä. Linux-ytimen ollessa varhaisessa vaiheessa Branko Lankester teki ps-ohjelmasta pikaisen version avuksi: tuolloin aikaisempi versio ohjelmasta ei vielä voinut toimia Linuxissa. Roger Binns kirjoitti top-ohjelman uudelleen Linuxia varten käyttäen Lankesterin ps-ohjelmaa pohjana. Binns julkaisi Linuxille tehdyn top-ohjelman vuonna 1992, jonka jälkeen muut ottivat sen ylläpidon vastuulleen.

Muita vastaavia
---------------

* iftop – verkkoliikenteen seurantaan
* iotop – tallennusmedian kuormituksen seurantaan

Lähteet
-------

1. 1 2  top(1) - Linux man page *linux.die.net*. Viitattu 8.2.2020. (englanniksi)
2. ↑  Unix top *unixtop.org*.  Arkistoitu. Viitattu 8.2.2020. (englanniksi)
3. ↑  Frequently Asked Questions and their Answers *unixtop.org*.  Arkistoitu. Viitattu 8.2.2020. (englanniksi)
4. ↑  TOP(1) *freebsd.org*. Viitattu 8.2.2020. (englanniksi)
5. ↑  TOP(1) *man.openbsd.org*. Viitattu 8.2.2020. (englanniksi)
6. 1 2 3  Roger Binns: Linux Top Origins *rogerbinns.com*.  16.9.2014. Viitattu 8.2.2020. (englanniksi)
Douglas Fairbanks Jr.
**Douglas Elton Fairbanks, Jr.** (9. joulukuuta 1909 New York City – 7. toukokuuta 2000 New York City) oli yhdysvaltalainen näyttelijä ja korkea-arvoinen meriupseeri Toisessa maailmansodassa.

Fairbanksin vanhemmat olivat kuuluisa mykän elokuvan miestähti Douglas Fairbanks ja tämän ensimmäinen vaimo Beth Sully. Hänen vanhempansa erosivat hänen ollessaan 10-vuotias ja hän asui äitinsä kanssa Kaliforniassa, Pariisissa ja Lontoossa. Hän aloitti näyttelemisen jo teini-iässä 1920-luvun mykkäelokuvissa. Hänen viimeiset roolityönsä olivat 1980-luvulta, joten hänen uransa kesti yli 60 vuotta. Hän näytteli urallaan lähes sadassa elokuvassa ja toimi sen lisäksi myös mm. elokuvien tuottajana ja käsikirjoittajana. Hän on saanut urastaan kolme tähteä Hollywood Walk of Famelle, joista yhden elokuvaurastaan, yhden televisiourastaan ja yhden radiourastaan. Elokuvauransa lisäksi hänellä oli menestyksekäs sotilasura toisen maailmansodan aikaan.

Fairbanks oli naimisissa kolme kertaa: Joan Crawfordin (1929-1933, päättyi avioeroon), Mary Lee Epplingin (1939-1988, päättyi vaimon kuolemaan) ja Vera Sheltonin (1991-2000, päättyi Fairbanksin kuolemaan) kanssa. Toisen vaimonsa kanssa Fairbanksilla oli kolme tytärtä. Hän kuoli sydänkohtaukseen.

Aiheesta muualla
----------------

* Douglas Fairbanks jr. Internet Movie Databasessa. (englanniksi)
* Douglas Fairbanks jr. NNDB:ssä

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Espanja
* Ranska
* BnF data
* Saksa
* Italia
* Israel
* Yhdysvallat
* Ruotsi
* Tšekki
* Alankomaat

 |
|  |
| Taiteenala | 
* MusicBrainz

 |
|  |
| Henkilöt | 
* Deutsche Biographie
* Trove
* Elonet

 |
|  |
| Muut | 
* NARA
* SNAC
* IdRef

 |

 |
École nationale des chartes
**École nationale des chartes** on ranskalainen *grande école* ja yliopisto PSL:ssä, joka on erikoistunut historiallisiin tieteisiin. Se on perustettu vuonna 1821. Kilpailevilla tenteillä rekrytoidut ja virkamiesharjoittelijan asemassa olevat opiskelijat saavat arkistonhoitaja-paleografin tutkinnon väitöskirjan suoritettuaan. He työskentelevät yleensä kulttuuriperinnön kuraattorina arkistoissa ja visuaalisissa aloilla, kirjaston kuraattorina tai humanististen ja yhteiskuntatieteiden luennoitsijoina ja tutkijoina. Vuonna 2005 koulussa otettiin käyttöön myös maisterin tutkinnot, joihin rekrytoitiin hakemussalkun perusteella, ja vuonna 2011 tohtorin tutkinnot.

Viitteet
--------

1. ↑  Les Chartes : plongée dans la plus méconnue des grandes écoles françaises
2. ↑  Un timbre pour célébrer les 200 ans de l'École nationale des Chartes

Lähteet
-------

* École des chartes kotisivut

CommonsCommons
Wikimedia Commonsissa on kuvia tai muita tiedostoja aiheesta **École nationale des chartes**.
Sequeira vuonna 2008.
**Douglas Sequeira** (s. 23. elokuuta 1977) on costaricalainen jalkapalloilija, joka pelaa Tippeligaenin Tromsø IL:ssa. Pelipaikaltaan hän on keskikenttäpelaaja.

Pelaajaura
----------

Sequira aloitti uransa Alankomaiden Eredivisiessa Feyenoordissa, jossa hän pelasi vuodet 1997–1999. Kauden 1999–2000 hän pelasi Saksassa 2. Bundesliigassa Karlsruher SC:ssä, jonka jälkeen siirtyi kotimaahansa Deportivo Saprissaan. Vuonna 2004 Real Salt Lake vaihtoi hänet Pablo Brenesiin, mutta vaihtoi hänet heti edelleen Club Deportivo Chivas USA:han. Sequeira pelasi Real Salt Lakessa vuodesta 2005 vuoteen 2007. Kunnes siirtyi Norjaan alkutalvesta 2007 nykyiseen joukkueeseensa Tromssaan.

### Maajoukkueura

Sequeira kuului Costa Rican nuorten maajoukkueisiin pelaten muun muassa 1997 nuorten maailmanmestaruuskilpailuissa. 10. heinäkuuta 1999 hän pelasi ensimmäisen ottelunsa Costa Rican jalkapallomaajoukkueessa Jamaikaa vastaan. Hän on pelannut 31 maaottelua tehden niissä kaksi maalia (tilanne 20. kesäkuuta 2006). Hän oli mukana Saksan MM-kisoissa 2006.

Aiheesta muualla
----------------

* Sequeira Tromsø IL:n sivuilla (Arkistoitu – Internet Archive) (norjaksi)

Lähteet
-------

1. ↑

Costa Rican joukkue – Jalkapallon MM-kilpailut 2006
1 Mesén |
2 Drummond |
3 Marín |
4 Umaña |
5 Martínez |
6 Fonseca |
7 Bolaños |
8 Solís |
9 Wanchope |
10 Centeno |
11 Gómez |
12 González |
13 Bernard |
14 Azofeifa |
15 Wallace |
16 Hernández  |
17 Badilla |
18 Porras |
19 Saborío |
20 Sequeira |
21 Núñez |
22 Rodríguez |
23 Alfaro |
Valmentaja Guimarães